ddrg/super_eurlex huggingface dataset:
3.7.

Osoby so zdravotným postihnutím sú ťažiskom Dohovoru Organizácie Spojených národov o právach osôb so zdravotným postihnutím a európskej stratégie pre oblasť zdravotného postihnutia. EHSV odporúča, aby sa podniklo všemožné úsilie na dosiahnutie výrazného pokroku vo všetkých ôsmich prioritných oblastiach činnosti zameraných na dosiahnutie cieľov stanovených v dohovore OSN: bezbariérovosť, zapojenie, rovnosť, zamestnanosť, vzdelávanie a odborná príprava, sociálna ochrana, zdravie a presadzovanie práv ľudí so zdravotným postihnutím na medzinárodnej úrovni. V kontexte rozširujúcej sa digitalizácie vo všetkých oblastiach života EHSV vyzýva, aby sa osobitná pozornosť venovala osobám so zdravotným postihnutím, ktoré sú jednou zo sociálnych skupín, ktoré prechod na digitálne technológie pravdepodobne ovplyvní najviac. Európska únia by mala využiť mnohé príležitosti, ktoré sa otvárajú osobám so zdravotným postihnutím na podporu ich zamestnateľnosti a prístupu k dôstojnej práci, čo by im umožnilo prispievať do systému sociálneho zabezpečenia. EHSV preto odporúča vytvoriť predpoklady pre aktívnejšie využívanie nástrojov celoživotnej odbornej prípravy a preškolenia ľudí so zdravotným postihnutím v nových digitálnych povolaniach.
3.4

Pripravovaným uvedením systému DIAS do prevádzky by sa mal zabezpečiť jednoduchý prístup a v kombinácii so systémom CORDA ( Copernicus Reference Access Data ) poskytne používateľom jednoznačné zlepšenie množstva a kvality dostupných údajov. Samotné údaje by sa mali posudzovať aj na základe faktora oblačnosti, keďže veľká časť existujúcich údajov sa pre oblačnosť nemohla úspešne použiť. Tým by sa výrazne znížili prevádzkové a amortizačné náklady zariadení služby prístupu k údajom a informáciám (DIAS).
1.5

Výbor žiada, aby bola občianska spoločnosť lepšie zapojená do budúceho partnerstva a aby jej bola pridelená významnejšia úloha siahajúca od konzultácií až po sledovanie uplatňovania politík. Je to dôležité, aby sa zabezpečilo rešpektovanie zásady súdržnosti politík v záujme rozvoja a tiež aby sa zaručilo účinné zapájanie zainteresovaných strán. EÚ preto môže pre africké štáty predstavovať model osvedčených postupov, pokiaľ ide o zapájanie občianskej spoločnosti do procesu rozhodovania a do vypracúvania programov, ktoré uľahčujú vytváranie nadnárodnej africkej občianskej spoločnosti. Takisto v krajinách, kde občianska spoločnosť neexistuje alebo je rozvinutá len veľmi slabo, musí Únia zohrávať aktívnu úlohu v jej rozvoji.
4.3.

Takisto by sa mohli podrobnejšie uviesť aspekty týkajúce sa povoľovania obsahu, pokiaľ ide o predchádzajúce oznámenia. Mohli by sa napríklad vypracovať zoznamy online platforiem s nezákonným obsahom, ako aj tých, ktoré rozvíjajú oficiálne uznané osvedčené postupy, čo by prispelo k zvýšeniu konkurencieschopnosti na základe dobrého mena a dôvery voči internetu. Inovácia podporuje investície do výskumu, vývoja a zvyšovania kvalifikácie pracovníkov a má zásadný význam pre rozvoj nových nápadov a inovácií. Technologické inovácie sa musia využívať na postupy týkajúce sa odhaľovania, identifikácie a odstraňovania nezákonného obsahu a jeho predchádzania, ako napríklad spracovanie informácií a umelá inteligencia, využívanie technológií automatického odhaľovania a filtrovania, no v konečnom dôsledku by sa malo zabezpečiť, aby boli pri individuálnom rozhodovaní osoby a jej konaní zaručené základné práva a demokratické hodnoty. EHSV opätovne potvrdzuje, že je potrebné nájsť rovnováhu medzi zaručením základných práv a obmedzeniami danými pre nezákonný obsah, zdôrazňuje však, že využívanie súčasnej technológie pautomatického filtrovania prináša neúmernú záťaž, pokiaľ ide o slobodu sprostredkovateľov vykonávať ich obchodnú činnosť, právo koncových používateľov na slobodu prejavu a právo na ochranu osobných údajov. Univerzálne riešenia, ako napríklad automatické filtrovanie obsahu pri opakovanom nahrávaní, by nemali byť tomuto sektoru nanucované bez toho, aby sa zohľadnili osobitné potreby MSP v sektore IT. Súčasné najlepšie postupy v oblasti technológie automatického filtrovania naznačujú, že je nevyhnutné systematicky uplatňovať zásadu zapájania ľudského faktora. Ide o systém, v ktorom konečné kontextualizované rozhodnutia týkajúce sa menšieho počtu sporných prípadov prijímajú vždy ľudia v snahe znížiť pravdepodobnosť porušenia základného práva na slobodu prejavu. Malo by byť jasné, že umelá inteligencia nesmie nahradiť rozhodnutia, ktoré robia ľudia na základe etického presvedčenia.
4.11.

EHSV sa nazdáva, že pokiaľ ide o súčasné, ako aj nové nariadenie, prípadné sankčné platby by sa mali použiť na to, aby sa podporil prechod sektoru a jeho pracovníkov na výrobu nízkouhlíkových produktov. V súčasnosti je iba menšina výrobcov automobilov na dobrej ceste k splneniu cieľov v oblasti znižovania objemu emisií do roku 2021.
4.6.

Inovácie. EHSV súhlasí s tým, že politiky by mali byť viac zamerané na prijímanie nových technológií, rozširovanie a úspechy na trhu, ale aj na spoluprácu v regionálnych zoskupeniach a medzi nimi. Nemali by sa vylučovať žiadne spoločnosti akejkoľvek veľkosti. V najbližšom finančnom rámci by sa malo rozhodne viac zdrojov vyčleniť na nástroj, ktorý bude nástupníkom programu Horizont 2020. K prvému priemyselnému využitiu výsledkov výskumu a vývoja financovaného z verejných zdrojov by podľa možnosti malo vždy dôjsť v EÚ. Potenciál verejného obstarávania by sa mal naplno využívať začlenením inovačných, ekologických a sociálnych kritérií do verejných súťaží a systematicky by sa mala uplatňovať zásada ekonomicky najvýhodnejšej ponuky.
1.5.

EHSV však vyzýva Komisiu, aby vo svojom návrhu zohľadnila nasledujúce odporúčania: a) návrh by nemal viesť k skráteniu záručnej lehoty v niektorých členských štátoch ani k vytvoreniu hierarchie práv; b) možnosť odchýliť sa od obligatórneho charakteru smernice, na čo stačí len dohoda medzi zmluvnými stranami, by sa mala uplatňovať, len ak takáto dohoda zaručuje nezávislosť a účinnú ochranu spotrebiteľa; c) návrh by mal spotrebiteľom umožniť vzniesť žalobu na súde priamo proti výrobcovi; d) do ustanovení smernice by sa malo doplniť kritérium trvanlivosti (zásoby náhradných dielov); e) návrh by mal zahŕňať pravidlá týkajúce sa predĺženia záruky v prípade, že daný výrobok je určitý čas nedostupný z dôvodu opravy, alebo počas nedostupnosti danej služby; f) návrh by mal zahŕňať upresnenia, pokiaľ ide o zabezpečenie platforiem na úhradu alebo spoločnú zodpovednosť nákupných platforiem (Marketplace) v prípade podvodu alebo uplatnenia záruky; g) výrobca a predávajúci by mali mať spoločnú zodpovednosť v prípadoch, keď sa spotrebiteľ rozhodne dať tovar opraviť alebo ho vymeniť, čo mu nebráni uplatniť si právo na nápravu uvedené v článku 16 a obrátiť sa najprv na predávajúceho. h) mali by sa vyjasniť ustanovenia týkajúce sa 14-dňovej lehoty na vrátenie tovaru a ceny.
5.5.2.

2 (Gt CO 2 e) a do roku 2050 o 26,8 Gt CO 2 e v porovnaní s úrovňami z roku 1990. Celkový vplyv 7 494 miest a miestnych samospráv zastupujúcich viac ako 680 miliónov ľudí, ktoré pristúpili k Celosvetovému dohovoru primátorov a starostov o klíme a energetike, by znamenal zníženie emisií do roku 2030 spoločne bežným prístupom o 1,3 Gt CO 2 e ročne, čím by sa za obdobie od 2010 do 2030 2 e. Viac ako 1 000 miestnych a regionálnych samospráv z 86 krajín, ktoré zastupujú 804 miliónov obyvateľov, zaznamenalo svoje ciele zníženia emisií na platforme carbonn Climate Registry. Ak sa tieto ciele dosiahnu, mohli by viesť do roku 2020 k zníženiu o 5,6 gigaton ekvivalentu CO(Gt COe) a do roku 2050 o 26,8 Gt COe v porovnaní s úrovňami z roku 1990. Celkový vplyv 7 494 miest a miestnych samospráv zastupujúcich viac ako 680 miliónov ľudí, ktoré pristúpili k Celosvetovému dohovoru primátorov a starostov o klíme a energetike, by znamenal zníženie emisií do roku 2030 spoločne bežným prístupom o 1,3 Gt COe ročne, čím by sa za obdobie od 2010 do 2030 ( 14 ) dosiahlo celkové zníženie 15,64 Gt COe.
3.16.

V tejto súvislosti by sa mohlo zvážiť posilnenie kapacity európskych orgánov dohľadu, aby mohli vykonávať vlastné hodnotenia vplyvu, čo by im umožnilo analyzovať náklady implementácie a účinnosť pravidiel, ktoré stanovili, pričom by podľa možností dodržiavali zásadu proporcionality. Pri takýchto hodnoteniach by sa mohli rozsiahlejšie a štrukturálnejšie konzultovať rôzne existujúce zoskupenia zainteresovaných strán a zhromaždiť poznatky a skúsenosti z podnikateľskej sféry.
4.8.

EHSV podporuje vytvorenie verejne prístupného európskeho registra zmlúv plne interoperabilného so štátnymi registrami, a to v záujme väčšej transparentnosti, pokiaľ ide o zadané zákazky a ich zmeny, pri zachovaní plnej ochrany citlivých údajov a osobných údajov prostredníctvom digitálnej transformácie a so zavedením povinného elektronického verejného obstarávania do roku 2018.
3.1.2.

Kľúčom k rastu produktivity sú investície, kvalitné pracovné miesta, inovácie a poznatky. S nižším kapitálovými investíciami sa pracovníkom dáva k dispozícii menej nových zariadení a za rovnakých podmienok sú budúce miery rastu produktivity na nižšej úrovni. Platí to najmä v časoch, keď sa rast pracovnej sily spomaľuje v dôsledku demografických zmien a poklesu pôrodnosti, ako je tomu v prípade Európy. Na zvýšenie produktivity práce je potrebné investovať do vzdelávania, celoživotného vzdelávania a odbornej prípravy, zlepšenia pracovných podmienok, základných služieb, ako sú starostlivosť o deti a mimoškolská starostlivosť, modernizácie prevádzok, zariadení a výrobných techník, nových objavov a inovácií, dopravy, komunikácií a ďalšej infraštruktúry. Okrem toho sa musí vziať do úvahy skutočnosť, že rozsiahle verejné investície vrátane sociálnych investícií si vyžadujú oveľa dlhšie lehoty. Ďalšie zohľadnenie požiadaviek na plánovanie by preto malo pomôcť zvýšiť objem verejných investícií. EHSV opakovane vyzýva, aby sa na tento účel schválilo prijatie tzv. „zlatého pravidla verejných investícií“ na stimulovanie verejných investícií.
2.8.

Návrh Komisie sa zakladá na zásade dialógu medzi daňovníkom a daňovým orgánom a na zásade lojálnej spolupráce medzi nimi na úrovni spoločného trhu. Mechanizmus, ktorý sa má zaviesť, spočíva v tom, že sa budú vopred oznamovať operácie, ktoré môžu predstavovať agresívne daňové plánovanie, a to na základe štyroch typov štandardných ukazovateľov, ktoré sú uvedené v prílohe k návrhu smernice. Malo by byť jasné, že oznámenie operácie neznamená automaticky, že ide o agresívne daňové plánovanie, ale otvára sa ním dialóg medzi daňovníkmi a daňovými jurisdikciami. Komisia sa teda rozhodla pre preventívny prístup, čo by malo viesť k zníženiu rizika, pokiaľ ide o sankcionovanie daňovníkov.
4.3.1.

Pre personál vlaku môže byť náročné rozpoznať cestujúcich s postihnutím, najmä keď sa teraz navrhuje zahrnúť do definície osôb so zníženou pohyblivosťou aj osoby s mentálnym a duševným postihnutím. Najmä v prípade podozrenia z podvodu to môže viesť ku kritickým situáciám a praktickým problémom. Tomuto hľadisku by sa mala potrebná pozornosť venovať aj v odbornej príprave zamestnancov (článok 26).
10.2.

EHSV vyzýva EK, aby posúdila, ktoré nástroje MSP v rôznych odvetviach by pomohli MSP byť aktívnejšími a zapájať sa do rokovaní o obchodných dohodách a ochrane obchodu a aby vynaložila úsilie na ďalšiu podporu najefektívnejších nástrojov, pričom by zásadu „najskôr myslieť na malých“ postavila do centra obchodnej politiky EÚ.
3.11.

EHSV sa domnieva, že spomedzi štrukturálnych reforiem by sa prioritne mali uskutočňovať tie, ktoré podporia rast produktivity, ale zároveň posilnia istotu zamestnania a systém sociálnej ochrany v rámci vhodných podmienok podnikania. Žiadna z krajín eurozóny nemôže v dnešnom svete konkurovať nízkymi mzdami a príležitostným zamestnávaním. Dôraz by sa mal klásť na reformy, ktoré kombinujú dohodnutú flexibilitu s istotami, aby sa podporili zručnosti a inovácie a vytvorili podmienky na ich podporu. Reformy trhu práce by mali podporovať väčšiu stabilitu zamestnania, čo prispeje k posilneniu strany ponuky i dopytu hospodárstva eurozóny, a to dokonca aj z krátkodobého hľadiska. Takisto by mali prispieť k posilneniu kolektívneho vyjednávania založeného na nezávislosti sociálnych partnerov a sociálneho dialógu.
1.14.

Efektívny systém: Hoci samotným riadením MIS by mal byť poverený sekretariát, je potrebné, aby boli zaručené dostatočné zdroje na jeho fungovanie, pričom administratívne náklady by mali na spravodlivom základe a berúc do úvahy rôzne kritériá znášať zainteresované strany. MSP by mali požívať rovnakú úroveň ochrany a prístupu k urovnávaniu sporov za primeraných podmienok a s primeranými nákladmi, a všetky rozhodnutia MIS by sa mali dať vynucovať a mali by sa zverejniť.
3.6

Komisia uvádza, že v rámci nového systému založeného na zásade krajiny určenia by mohlo v prípade niektorých služieb alebo výrobkov dôjsť k narušeniu hospodárskej súťaže. Aby sa predišlo takejto situácii, Komisia navrhuje vytvoriť „negatívny zoznam“ zostavený na základe štatistickej klasifikácie výrobkov a služieb, na ktoré sa uplatňuje štandardná sadzba DPH. EHSV súhlasí s návrhom Komisie a zdôrazňuje, že členské štáty sú povinné dodržiavať takýto zoznam, no upozorňuje na to, že je dôležité, aby po prijatí rozhodnutia tento zoznam nevhodným spôsobom neobmedzoval slobodnú voľbu členských štátov stanoviť znížené sadzby na určité výrobky všeobecného záujmu. Členské štáty by mali mať aj možnosť naďalej uplatňovať znížené sadzby DPH na výrobky, na ktoré sa vzťahujú znížené sadzby v rámci existujúcich výnimiek uvedených v súčasnej smernici 2006/112/ES. Negatívny zoznam navrhnutý Európskou komisiou (príloha IIIa) by preto mal zohľadniť osvedčené pravidlá v členských štátoch V každom prípade by malo byť jasné, že tieto znížené sadzby DPH môžu byť zachované pri poskytovaní služieb náročných na pracovnú silu, najmä v prípade MSP.
5.4.

Počas prechodného obdobia (do roku 2025) sa za ekologické vozidlá považujú aj ľahké úžitkové vozidlá dosahujúce určitú medznú hodnotu výfukových emisií, ktoré sa však počítajú iba so súčiniteľom váhy 0,5. Prahová hodnota emisií CO 2 je 40 g/km pri dodávkových vozidlách a 25 g/km pri mikrobusoch, a tieto hodnoty môžu v súčasnosti dosiahnuť iba hybridné automobily nabíjateľné zo siete. Tieto prahové hodnoty sa zmenia hneď po zavedení nového celosvetového harmonizovaného postupu skúšania ľahkých vozidiel (WLTP), ku ktorému dôjde určite pred rokom 2025. Čiže prechodné obdobie je rozdelené na dve časti. Pre zainteresované subjekty sú dôsledky takejto zmeny vzhľadom na informácie obsiahnuté v smernici nepredvídateľné. Vzhľadom na tieto neistoty EHSV vyjadruje pochybnosti, či prechodné obdobie do roku 2025 naozaj pomôže pri prekonávaní technologických nedostatkov, kým nebudú všeobecnejšie dostupné technológie s nulovými výfukovými emisiami, a domnieva sa, že to rozhodujúcich činiteľov vo verejnom obstarávaní môže viacej iritovať. Dôsledkom môže byť, že obstarávanie sa bude buď veľmi oneskorovať, alebo dokonca zrýchľovať, avšak so starými technológiami, čo by zasa blokovalo možné budúce investície do nových technológií s nulovými emisiami.
4.2

Učňovská príprava je predovšetkým príležitosťou na vzdelanie, a preto by mala byť založená na prístupe zameranom na žiaka a mala by sa formovať v súlade s najlepšími záujmami žiakov, ich schopnosťami a možnosťami, pričom by sa zároveň zohľadnili potreby trhu práce. To by znamenalo zabezpečiť, aby učni dosiahli svoj plný potenciál a dosiahli svoje vzdelávacie ciele, čo by bolo prínosné aj pre zamestnávateľov.
1.5.

So službou vo všeobecnom hospodárskom záujme, ktorá musí byť primerane kvalitná a finančne dostupná, by sa v niektorých prípadoch dalo ťažko zosúladiť navrhované ustanovenie, podľa ktorého sa pre služby medzinárodnej a vnútroštátnej osobnej dopravy (vrátane mestskej a prímestskej dopravy) na vzdialenosť kratšiu ako 100 km vzdušnou čiarou môže prístup na trh zamietnuť len vtedy, ak by ponúkaná služba ohrozovala hospodársku rovnováhu zmluvy o službách vo verejnom záujme. Trh môže v súlade s právnymi predpismi o spravodlivej hospodárskej súťaži iba navrhnúť cenu stanovenú v závislosti od nákladov. Niektoré členské štáty však majú úplne alebo čiastočne liberalizovaný trh a pomerne dobré výsledky. Návrh by v takýchto prípadoch znamenal krok späť.
3.2.

Na obdobie po roku 2020 je navrhnuté nové nariadenie o emisiách CO 2 z osobných automobilov a úžitkových vozidiel. Podľa tohto nariadenia budú musieť výrobcovia osobných vozidiel a ľahkých úžitkových vozidiel do roku 2025 znížiť úroveň emisií CO 2 svojho nového vozového parku o 15 % a do roku 2030 o 30 %. Tieto ciele týkajúce sa relatívneho zníženia emisií budú nahradené absolútnymi hodnotami emisií CO 2 , hneď ako bude dostupný nový celosvetový harmonizovaný skúšobný postup pre ľahké vozidlá (WLTP) (neočakáva sa pred rokom 2020).
3.5

EMF by mal byť najmä schopný rýchlo zasahovať a bojovať proti akýmkoľvek asymetrickým otrasom, ktoré nie je možné riešiť na úrovni členských štátov a ktoré by sa potenciálne mohli rozšíriť do ďalších krajín EÚ, a tak ohroziť integritu eurozóny a jednotného trhu. Členské štáty, ktorých menou nie je euro, ale ktoré sú súčasťou bankovej únie, by takisto mali mať možnosť využívať EMF, a to v závislosti od ich upísania a podielu na schválenom základnom imaní.
2.3.

Výška investícií do európskych energetických sietí do roku 2030 sa odhaduje na 180 miliárd EUR a očakáva sa, že po dokončení tieto siete prinesú ročné úspory vo výške 40 až 70 miliárd EUR, a to vďaka tomu, že nebude potrebné vynaložiť náklady na výrobu, a konkurencieschopnejším veľkoobchodným cenám plynu, čím sa znížia náklady na energetickú transformáciu. V rámci tretieho zoznamu projektov spoločného záujmu, ktorý zatiaľ Európsky parlament neschválil, sa identifikuje 173 projektov, ktoré majú prispievať k splneniu cieľov v oblasti prepojenia na roky 2020 a 2030. Napriek ambíciám tohto zoznamu a existujúcim podporným opatreniam bude do roku 2020 vzhľadom na technické problémy súvisiace s projektmi, politické a administratívne dôsledky, ako aj odmietanie zo strany spoločnosti dokončených menej než 30 % z celkového počtu 173 projektov zahrnutých do tretieho preskúmania projektov spoločného záujmu z roku 2017. K tomuto meškaniu prispela skutočnosť, že vnútroštátne pravidlá v oblasti TEN-E neboli uplatnené v plnom rozsahu.
2.4.

Vo februári 2017 tri členské štáty – Francúzsko, Nemecko a Taliansko – vyzvali Európsku komisiu, aby prepracovala právne predpisy týkajúce sa priamych zahraničných investícií v Európskej únii. Dôvodom boli obavy z presunu technologických poznatkov do zahraničia, keďže investori z krajín mimo EÚ v čoraz väčšej miere kupujú technológie EÚ potrebné pre strategické ciele krajiny, zatiaľ čo investori z EÚ sa v iných krajinách často stretávajú s prekážkami, ktoré im bránia investovať. Tieto tri členské štáty poukázali na to, že by sa mala zachovať zásada reciprocity tam, kde je investorom z EÚ umožnený len obmedzený prístup k trhom mimo EÚ. Tieto tri členské štáty vyzvali Európsku komisiu, aby vytvorila európsky nástroj s cieľom predísť škodám, ktorý by mohli spôsobiť jednostranné strategické priame investície zahraničných kupujúcich v oblastiach, ktoré sú citlivé z bezpečnostného alebo priemyselno-politického hľadiska, a zaručila reciprocitu. Štátne nástroje, ktoré sú v súčasnosti dostupné na úrovni jednotlivých štátov, nie sú dostatočné na to, aby takúto ochranu zabezpečili.
3.3.

Národné politické rámce sú navrhnuté tak, aby poskytli minimálne pokrytie infraštruktúrou pre alternatívne palivá do roku 2020, 2025 a 2030 v každom z členských štátov. Hlavné prvky tejto infraštruktúry sú: elektrická energia, stlačený zemný plyn (CNG), skvapalnený zemný plyn (LNG) a vodík. Z odhadov potrieb v oblasti investícií do infraštruktúry zo strany členských štátov podľa smernice 2014/94/EÚ vyplývajú tieto údaje: — Elektrina: až 904 miliónov EUR do roku 2020 (národné politické rámce stanovujú ciele len do roku 2020). — CNG: až 357 miliónov EUR do roku 2020 a až 600 miliónov EUR do roku 2025 pre cestné vozidlá s pohonom na CNG (na základe celkových nákladov na 937 (do roku 2020) a 1 575 (do roku 2025) nových čerpacích staníc CNG plánovaných v národných politických rámcoch). — LNG: až 257 miliónov EUR do roku 2025 pre cestné vozidlá s pohonom na LNG. Pokiaľ ide o LNG pre vodnú dopravu, až 945 miliónov EUR do námorných prístavov koridorov základnej siete TEN-T do roku 2025 a až 1 miliarda EUR do vnútrozemských prístavov koridorov základnej siete TEN-T do roku 2030. — Vodík: až 707 miliónov EUR do roku 2025 [pozri COM(2017) 652 final].
1.2

EHSV sa domnieva, že – hoci by to bol neplánovaný dôsledok –činnosť investičných spoločností so sídlom v Spojenom kráľovstve by sa mohla presunúť do členských štátov patriacich do bankovej únie alebo do eurozóny, najmä do takých finančných centier eurozóny, ako sú Nemecko, Francúzsko, Luxembursko, Holandsko a Írsko. Netýkalo by sa to členských štátov, ktoré nie sú členmi eurozóny.
3.4.4.

Nový zoznam projektov spoločného záujmu oprávnených na získanie verejných dotácií EÚ, ktorý je pripojený k tretej správe, ukazuje, že počet projektov v súvislosti s fosílnymi palivami sa znížil na 53 projektov týkajúcich sa plynu v porovnaní so 77, ktoré boli uvedené v predchádzajúcom zozname. Niektorí analytici však tvrdia, že je to len výsledok spojenia a zoskupenia viacerých projektov a že nový zoznam obsahuje okolo 90 projektov v oblasti plynu, a teda že v skutočnosti počet týchto projektov vzrástol. Vzhľadom na značné environmentálne a hospodárske riziká spojené s uviaznutými aktívami v prípade investovania do infraštruktúry pre fosílne palivá by sa tieto projekty a ich označenie za projekty spoločného záujmu mali pri najbližšej príležitosti prehodnotiť.
1.4

EHSV sa nazdáva, že daňové orgány by mali preskúmať, ako by k boju proti podvodom v oblasti DPH mohli prispieť nové technológie. Digitálne technológie môžu byť tiež účinným nástrojom na zjednodušenie administratívnej záťaže, ktorú musia znášať podniky, ako aj daňové správy, a môžu zaistiť potrebnú transparentnosť. Členské štáty by mali konkrétne vytvoriť vhodné platformy na výmenu osvedčených postupov, pokiaľ ide o výber daňových príjmov a rozvoj technológií na uľahčenie riadneho výberu daní v prípadoch cezhraničného obchodu. Mala by sa zohľadniť podrobná analýza možnosti uplatňovať vyššie sadzby DPH na luxusný tovar. Diskutovať by sa malo aj o účinných systémoch vrátenia DPH a formách a postupoch v oblasti daní, ako aj o efektívnych systémoch výmeny informácií o podvodníkoch. Európska komisia by mala pomôcť vytvoriť takéto inštitucionálne fórum, a tým podporiť rast a znížiť straty príjmov.
2.9

záchranu pomocou vnútorných zdrojov a navrhuje sa, aby sa v prvom rade zaviedol spoločný zabezpečovací mechanizmu pre jednotný fond na riešenie krízových situácií, a na druhej strane vytvoril komplexnejší plán týkajúci sa európskeho systému ochrany vkladov , počnúc zaistením (ponúkalo by sa len postupné krytie likvidity bánk, zatiaľ čo banky prispievajú do spoločného fondu) a v druhej fáze by sa pokračovalo spoločnou ochranou , ktorej podmienkou by mohlo byť, že riziká súvisiace s nesplácanými úvermi sú dostatočne obmedzené V záujme ukončenia patovej situácie medzi spoluzákonodarcami sa v tomto oznámení sprísňuje kritérium naa navrhuje sa, aby sa v prvom rade zaviedol spoločný zabezpečovací mechanizmu pre jednotný fond na riešenie krízových situácií, a na druhej strane vytvoril komplexnejší plán týkajúci sa, počnúc(ponúkalo by sa len postupné krytie likvidity bánk, zatiaľ čo banky prispievajú do spoločného fondu) a v druhej fáze by sa pokračovalo, ktorej podmienkou by mohlo byť, že riziká súvisiace s nesplácanými úvermi sú dostatočne obmedzené ( 6 ) . Na tento účel sa navrhuje prvé dodatočné opatrenie zamerané na zníženie pravdepodobnosti platobnej neschopnosti podnikov prostredníctvom postupov reštrukturalizácie, pričom sa pracuje aj na včasnom zavedení ustanovení o nesplácaných úveroch v rámci revízie nariadenia o SSM). V oznámení Komisie o strednodobom preskúmaní Akčného plánu v oblasti únie kapitálových trhov z polovice roku 2017 sa avizujú aj krátkodobé opatrenia na vytvorenie sekundárneho trhu s nesplácanými úvermi ( 7 ) . V konečnom dôsledku to znamená, že je potrebné dosiahnuť dostatočný pokrok aj v oblasti znižovania rizík v bankovom sektore.